
 4.12.2019
 BG
 Официален вестник на Европейския съюз
 L 313/41
 РЕГЛАМЕНТ ЗА ИЗПЪЛНЕНИЕ (ЕС) 2019/2029 НА КОМИСИЯТА
 от 29 ноември 2019 година
 за издаване на разрешение на Съюза за единичен биоцид „Дезинфектант CVAS на основата на пропан-2-ол“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея от него,
 като има предвид, че:
 (1)
 На 29 юни 2016 г., SCC GmbH (от името на CVAS Development GmbH) подаде заявление в съответствие с член 43, параграф 1 от Регламент (ЕС) No 528/2012 за издаване на разрешение за единичен биоцид, наречен „Дезинфектант на CVAS на основата на пропан-2-ол“ от продуктови типове 2 и 4 съгласно описанието в приложение V към посочения регламент, като осигури писмено потвърждение, че компетентният орган на Германия се е съгласил да оцени заявлението. Заявлението бе заведено в Регистъра за биоциди под номер на досието BC-DH025620-60.
 (2)
 „Дезинфектант на CVAS на основата на пропан-2-ол“ съдържа като активно вещество пропан-2-ол, което е включено в списъка на Съюза на одобрените активни вещества, посочени в член 9, параграф 2 от Регламент (ЕС) No 528/2012.
 (3)
 На 17 август 2018 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи доклад за оценката и заключенията от нея на Европейската агенция по химикали („Агенцията“).
 (4)
 На 25 март 2019 г. Агенцията представи пред Комисията своето становище (2), проекта за обобщение на характеристиките на биоцида „Дезинфектант на CVAS на основата на пропан-2-ол“ и окончателния доклад за оценката на единичния биоцид в съответствие с член 44, параграф 3 от Регламент (ЕС) No 528/2012. В становището се стига до заключението, че „Дезинфектант на CVAS на основата на пропан-2-ол“ е „единичен биоцид“ по смисъла на член 3, параграф 1, буква с) от Регламент (ЕС) No 528/2012, че отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцидите — отговаря на условията по член 19, параграф 1 от посочения регламент.
 (5)
 На 03 юни 2019 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (6)
 Комисията е съгласна със становището на Агенцията и поради това смята, че е подходящо да се предостави разрешение на Съюза за „Дезинфектант на CVAS на основата на пропан-2-ол“
 (7)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 На дружеството CVAS Development GmbH се предоставя разрешение на Съюза номер EU-0020461-0000 за предоставяне на пазара и употреба на единичния биоцид „Дезинфектант на CVAS на основата на пропан-2-ол“ в съответствие с обобщението на характеристиките на биоцида, посочени в приложението.
 Разрешението на Съюза е валидно от